kardosdrur/scandi-wiki huggingface dataset:
Singida

Singida er en by i Tanzania, og er hovedstad i regionen Singida. Den ligger i 1.500 meters højde i distriktet Singida Mjini, og er et vigtigt trafikknudepunkt mellem Victoriasøen mod nord og Tanzanias hovedstad Dodoma mod syd, men også mellem Rwanda mod vest, og Dar es-Salaam mod øst. I folketællingen i 2002 havde byen 114.853 indbyggere.

Byer i Tanzania
Malaysia Airlines

Malaysia Airlines er det nationale flyselskab fra Malaysia. Selskabet er ejet af den malaysiske stat. Det har hub på Kuala Lumpur International Airport ved Kuala Lumpur, og hovedkontor på Sultan Abdul Aziz Shah Airport i byen Subang, Selangor. Selskabet blev etableret i 1947 under navnet Malayan Airways.

Selskabet fik i 1967 navnet Malaysia-Singapore Airlines. I 1972 blev selskabet spillet op i to dele, og blev til Singapore Airlines og Malaysian Airline System.

Malaysia fløj i marts 2014 til over 60 destinationer i det meste af verden. Flyflåden bestod af 104 fly med en gennemsnitsalder på 6,1 år, hvoraf seks eksemplarer af typen Airbus A380 var de største.

Se også 
 Malaysia Airlines Flight 370

Eksterne henvisninger 

 Malaysia Airlines officielle hjemmeside

Referencer 

Flyselskaber fra Malaysia
Etableret i 1947
Casper Westphalen Mathiesen

Casper Westphalen Mathiesen er en dansk soldat fra Hæren, som er den første modtager af Tapperhedskorset. Han modtog det fra Hendes Majestæt Dronning Margrethe II ved en højtidelighed på Kastellet i København den 18. november 2011.

Begrundelsen for tildelingen:

For den 19. februar 2010, under kamphandlinger, uden tøven, og med tydeligt erkendt risiko for eget liv og førlighed at have ydet dækning til en såret kammerat ved at stille sig mellem ham og fjenden. Han fastholdt denne meget udsatte position og beskød fjenden, således at yderligere hjælp kunne komme frem. 

Casper Westphalen Mathiesen er oversergent ved Ingeniørregimentet og var udsendt med ISAF hold 9.

Han havde modtaget et legat fra Hærens Operative Kommando, inden han modtog Tapperhedskorset.
Jyllandsposten har som følge af hans indsats nomineret ham  til titlen Årets Helt. 

Han modtog den 27. april 2011 et andet legat af Kronprins Frederik i dennes egenskab af protektor for Anders Lassen Fonden.

Eksterne kilder og henvisninger 
 Han er Danmarks største krigshelt , Jyllands-Posten, 18.11.2011

 http://forsvaret.dk/HOK/Nyt%20og%20Presse/%C3%98vrige%20nyheder/Pages/Tilp%C3%A5sk%C3%B8nnelseogopmuntring.aspx

 http://www.aaretshelt.dk/nominerede2011/default.asp?cid=151927

 http://www2.forsvaret.dk/nyheder/overige_nyheder/Pages/Legatertilballetdansereogsoldater.aspx 

Militærfolk fra Danmark
Air Méditerranée

Air Méditerranée var et flyselskab fra Frankrig. Selskabet havde hub på Aéroport Paris-Charles de Gaulle og hovedkontor i Le Fauga, Haute-Garonne i den sydlige del af landet. Selskabet blev etableret i 1997, og gik konkurs 15. februar 2016.

Flyflåde 
Da Air Méditerranée gik konkurs i februar 2016, producerede selskabet rute- og charterflyvninger til over 40 destinationer, og havde seks fly i flåden.

Referencer

Eksterne henvisninger 

 Air Méditerranées officielle hjemmeside    

Tidligere flyselskaber fra Frankrig
Etableret i 1997
Ophørt i 2016
Karen Seneca

'Karen Seneca(født 1968) er en dansk journalist og forfatter. Hun er især kendt for siderne Varm Weekend i Ekstra Bladet, hvor hun sammen med sexolog Joan Ørting var avisens sexredaktør i en årrække. De udgav bogen ’Varm weekend’ på Ekstra Bladets Forlag i 2008. Siden har hun skrevet en række bøger, blandt andet fire bøger i samarbejde med Jim Lyngvild:’Skøn som du er’, Nyt Nordisk Forlag,’Vild med Mary’, Politikens Forlag, 'Europas kronprinsesser, Politikens Forlag og 'Møgunge', Politikens Forlag.

Karen Seneca har været redaktør på magasinet 'Danske skæbner og eventyr''' frem til april 2017, magasinet blev udgivet af Egmont. Hun har rejseblogget siden 2013 og driver i dag rejsebloggen Vilde Verden ,  derudover er hun tilknyttet madbloggen Madensverden.dk''.

.

Referencer 

Journalister fra Danmark
Intimate and Live (DVD)

Intimate and Live er en DVD-udgivelse af Kylie Minogues turne Intimate and Live Tour. Den blev filmet i Sydney, Australien den 1. juli 1998 og udgivet den 23. juli 2002.

Sporliste 
"Too Far"
"What Do I Have to Do?"
"Some Kind of Bliss"
"Put Yourself in My Place"
"Breathe"
"Take Me with You"
"I Should Be So Lucky"
"Dancing Queen"
"Dangerous Game"
"Cowboy Style"
"Step Back in Time"
"Say Hey"
"Free"
"Drunk"
"Did It Again"
"Limbo"
"Shocked"
"Confide in Me"
"The Loco-Motion"
"Should I Stay or Should I Go"
"Better the Devil You Know"

Referencer

Eksterne henvisninger 
Intimate and Live på Allmusic

Kylie Minogue-musikvideoer og DVD
China Airlines

China Airlines er det statslige flyselskab fra Republikken Kina (Taiwan). Selskabet er delvist ejet af den taiwanesiske regering og har hub og hovedkontor på Taiwan Taoyuan International Airport i Taoyuan. Selskabet blev etableret 16. december 1959.

I september 2010 blev det offentliggjort af China Airlines var blev godkendt til at starte forberedelserne til optagelse i flyalliancen SkyTeam. 28. september 2011 blev selskabet officielt medlem af alliancen.

China Airlines fløj i november 2011 til 98 destinationer i det meste af verden (inkl. fragt). Flyflåden bestod af 68 fly med en gennemsnitsalder på 8.8 år. Heraf var der 20 eksemplarer af Airbus A330-300 og 32 af typen Boeing 747-400.

Se også 
 China Airlines Flight 676

Eksterne henvisninger 

 China Airlines officielle hjemmeside

Referencer 

Flyselskaber fra Taiwan
Etableret i 1959
Skyteam Alliance
Udenlandske fodboldspillere i AGF siden 1983



Udenlandske spillere fordelt pr. nation 

AGF Fodbold
Antigua og Barbudas kvindefodboldlandshold

Antigua og Barbudas kvindefodboldlandshold er de nationale kvindefodboldlandshold i Antigua og Barbuda som reguleres af Antigua og Barbudas fodboldforbund.

Antigua og Barbuda debuterede i mesterskabsesamenhæng i Gold Cup 2006, hvor det mødte de også debuterede Barbados. Antigua og Barbuda vandt sammenlagt med 1-0, og gik videre til gruppespillet. Antigua og Barbuda tabte der samtlige kampe, med undtagelse af kampen mod Jamaica, mens at det tabet med kun et mål mod Saint Lucia og Saint Kitts og Nevis.

I kvalificeringen til CONCACAF Women's Championship 2010 blev Antigua og Barbuda nummer to ud af en gruppe på tre, som ellers bestod af Saint Lucia og De amerikanske jomfruøer. Antigua og Barbuda kom på en delt førsteplads blandt den bedste toer med Den dominikanske republikk, og vandt lodtrækningen imellem dem. Antigua og Barbuda gik dermed videre til den næste gruppe, hvor det imidlertidlig kom på en sidsteplads bagefter Haiti, Cuba og Puerto Rico.

Resultater

VM 

*Omfatter kampe vundet på straffespark.

CONCACAS 

*Omfatter kampe vundet på straffespark.

Eksterne henvisninger 
 FIFA Team Profile  
 Official website 

Kvindefodboldlandshold
Kvindefodboldlandshold
Aspirant

En Aspirant (fra latin Aspirare, at stræbe) er titlen på en person, der er ansat på prøve til at opnå en stilling. Tidligere var stillingen som tjenstemand betinget af en ansættelse "på prøve med varig ansættelse for øje", og en person i denne ansættelse blev benævnt "Aspirant".

Begrebet aspirant anvendes i dag om eksempelvis i rederier, hvor kontraktansatte, der søger ansættelse som officerelev, f.eks som styrmand- eller maskinmesterelev benævnes aspiranter.

Inden for militær og hjemmeværn benyttes begrebes aspirant fortsat om personer, der ønsker at opnå tilknytning til en enhed eller til en officeruddannelse.

Eksterne links 
 Om Aspirant på Den Store Danske

Titler
Sara Bak

Sara Bak (født 12. september 1983) er en dansk inline- og skøjteløber.

Sara Bak er Danmarks bedste kvindelige inline speedskater nogensinde. Med flere end 50 DM-titler og flere topplaceringer i udlandet, hun har under flere år boet som fuldtids professionel i Frankrig.

Sara Bak har 2011 sat danmarksrekord på 500 (41,92) og 1000 meter (1:20,76) på skøjter. Hun kvalificerede sig med disse tider til World Cup’en 2011/12.

Inline resultater 
World inline cup Marathon Valencis Spanien 2011 3.plads
 EM 2010 Italien – 5.plads 10.000m point vej
 EM 2010 Italien – 7.plads 1000m sprint bane
 EM 2010 Italien – 5.plads 10.000m point bane
 Vinder af et Frence inline cup marathon 2009
 Samlede 7. plads i 3Piste 2009
 4.plads 2800m linje løb, vej i 3piste 2009
 2.plads 500 meter sprint 2009 i Grenade, Frankrig
 VM 2008 Spanien- 13. plads point/udskillelse bane
 Sursee World inline cup 2008 -9.plads i sprinten
 Berlin halv marathon 2008- 3.plads
 Berlin Marathon 2007 – 9. plads
 VM 2006 Korea- 11.plads 500 meter sprint vej
 Samlede 2plads i Zandvoorde 2006, Belgiens støreste bane løb
 Vinder af Gera bane løb 2006, et af Tysklands størreste bane løb
 Vinder af German Blade Challenge 2005
 EM august 2005 Tyskland – 5.plads 500 meter sprint vej

Rekorder på skøjter 
Per november 2011 er hendes personlige rekordtider:
 41,92 på 500 meter Dansk Rekord
 1:20,76 på 1.000 meter Dansk Rekord
 2:01,87 på 1.500 meter
 4:16,42 på 3.000 meter
 7:37,50 på 5.000 meter

Eksterne henvisninger 
 
 Sara Bak´s blog 
 SpeedskatingResults.com – Sara Bak
 EuroSport – Sara Bak

Skøjteløbere fra Danmark
Wilhelmine af Preussen (1774-1837)

Wilhelmine af Preussen (; ; født 18. november 1774, død 12. oktober 1837) var hustru til Vilhelm 1. af Nederlandene, den første konge af Forenede Kongerige Nederlandene.

Wilhelmine er født i Potsdam som fjerde barn af Frederik Vilhelm 2. af Preussen og Frederika Louisa af Hessen-Darmstadt. Hendes opvækst er domineret af det strenge regime under Frederik den Store og der vides ikke meget om dette.

Den 1. oktober 1791 blev hun i Berlin gift med Vilhelm af Nederlandene, som på daværende tidspunkt blot var søn af Vilhelm 5. af Oranien, den sidste statholder af republikken Forenede Nederlande. Ægteskabet var arrangeret som en dynastisk forbindelse mellem Huset Hohenzollern og Huset Oranien-Nassau, ikke desto mindre var det yderst lykkeligt. Parret fik følgende børn:

 Vilhelm 2. af Nederlandene (6. december 1792 – 17. marts 1849) – gift 1816 med Anna Pavlovna af Rusland
 Dødfødt søn (18. august 1795)
 Frederik af Nederlandene (28. februar 1797 – 8. september 1881) – gift 1825 med Louise af Preussen
 Pauline af Nederlandene (1. marts 1800 – 22. december 1806)
 Dødfødt søn (30. august 1806)
 Marianne af Nederlandene (9. maj 1810 – 29. maj 1883) – gift 1830 med Albert af Preussen

Da Nederlandene blev invaderet af Napoleon i 1795, måtte Wilhelmine og familien flygte i eksil, først til England og sidenhen til Berlin. Da Napoleon så trængte ind i Preussen måtte de flygte videre østpå til Polen. Først efter Slaget ved Waterloo kunne de vende tilbage, denne gang som regenter af det nyoprettede Forenede Kongerige Nederlandene. Dengang hørte områderne i det nuværende Belgien og Luxembourg også til riget. Især i det belgiske område var Wilhelmine ikke populær.

Huset Hohenzollern
Dronninger af Nederlandene
Storhertuginder af Luxembourg
Personer fra Potsdam
Kongelige fra Preussen
Chep

CHEP er en global virksomhed, der tilbyder leasing af paller i en såkaldt pooling service. Det betyder, at den enkelte virksomhed, der har behov for paller i forbindelse med transport af gods og varer, lejer de nødvendige paller af CHEP i stedet for at købe dem. CHEP servicerer virksomheder overalt i verden, primært inden for industrien (fremstillingsindustrien) og detailhandlen og i disse industriers forsyningskæder. 

CHEP tilbyder træ- og plastik-paller, mindre display-paller og IBC-containere. Produkterne er letgenkendelige på deres blå farve og CHEP-logo.

CHEP er ejet af Brambles Limited; I Danmark har CHEP hovedsæde i Køge

CHEP er en udløber af Allied Materials Handling Standing Committee (AMHSC), en organisation nedsat af den australske regering. Organisation skulle under 2. verdenskrig sørge for en effektiv håndtering af forsyninger til forsvaret. Da krigen sluttede i 1945, og amerikanerne drog tilbage til USA, efterlod de en stor mængde materiel på deres baser i Australien. Med dette militær-materiel og en vel-etableret infrastruktur besluttede Commonwealth-regeringen i Australien at fortsætte støtten til organisationen efter krigen til gavn for den nationale økonomi. I 1949 besluttede en ny regering anført af Liberal Party of Australia at privatisere organisationen og gav mandat til salget af Commonwealth Handling Equipment Pool organisation, deraf navnet

Brambles Limited er en virksomhed stiftet i 1875 af Walter Edwin Bramble med ekspertise i industrien for håndtering af materiel. Bramles opkøbte 24. april 1958 CHEP. Brambles er børsnoteret på Australian Securities Exchange.

CHEP opererer i 49 lande, har over 7.000 ansatte og håndterer over 285 millioner paller og containere.

Kilder 

Virksomheder fra Australien
Logistikvirksomheder
Leasingvirksomheder
Frederik Sporon

Frederik Sporon (født 17. november 1783 på Christiansborg Slot, død 16. oktober 1867 i København) var en dansk amtmand.

Han var en søn af konferensråd og amtmand Benjamin Georg Sporon, blev 1801 dimitteret fra Borgerdydskolen i København, tog 1806 juridisk embedseksamen og ansattes samme år som volontær i Danske Kancelli, men overgik 1809 derfra til Rentekammeret som auskultant. 16. januar 1813 konstitueredes han, og 22. marts (fra 1. august) 1814 fik han kongelig udnævnelse som amtmand over Hjørring Amt, hvorfra han 22. juni 1822 forflyttedes til den tilsvarende stilling i Svendborg Amt. Fra dette embede entledigedes han 7. februar 1855, efter at han, der i sine yngre dage med omhu og pålidelighed havde varetaget sit embede, i længere tid, særlig på grund af et i høj grad svækket syn, hovedsagelig havde måttet lade sine forretninger besørge ved fremmed hjælp. 11. november samme år fik han tilladelse til fortsat at bære amtmandsuniform. Han døde 16. oktober 1867 i København.

1809 var han blevet hofjunker, 1811 kammerjunker, 1. august 1829 Ridder af Dannebrog, 1839 kammerherre, 10. juni 1841 Dannebrogsmand og 28. juni 1847 Kommandør af Dannebrog.

Han blev 28. november 1817 gift med Marie Elisabeth Koefoed (4. december 1787 – 5. januar 1873), en datter af stiftamtmand Hans Koefoed og Margrethe f. Lindholm.

Der findes portrætmalerier af Frederik Sporon og hustru (1854 af N.P. Holbech, solgt som lot nr. 55 på Bruun Rasmussen Kunstauktioner 29. november 2010) samt et fotografi af Sophus Jensen (Det Kongelige Bibliotek).

Kilder 
 Georg Kringelbach, "Frederik Sporon", i: C.F. Bricka (red.), Dansk Biografisk Lexikon, København: Gyldendal 1887-1905.
 Danske Jurister 1736-1936.

Eksterne henvisninger 
 

Personer i Dansk Biografisk Leksikon
Jurister fra Danmark
Amtmænd fra Danmark
Kommandører af 1. grad af Dannebrog
Danskere i 1800-tallet
Personer fra København
Frederik
Kammerherrer fra Danmark
Studenter fra Østre Borgerdyd Gymnasium
Sarah Hargreaves

Sarah Hargreaves  (født 17. maj 1989 i Gislinge) er en dansk/britisk håndboldspiller (målmand) 2011 spiller i Slagelse FH og Storbritanniens håndboldlandshold.

Sarah Hargreaves er født og opvokset i Gislinge på Nordvestsjælland. Hun startede med at spille håndbold som syvårig i den lokale klub Quick 70, men begyndte for alvor efter et ophold på idrætsefterskole og håndboldakademin i Aarhus. Her spillede hun som ynglingespiller på Skovbakkens 2. divisionshold. Efter opholdet i Aarhus tog hun tilbage til Sjælland for at spille for Ringsteds Dameynglinge. Var derefter et år i Team Esbjerg og spiller nu i Slagelse  

Sarah Hargreaves far er født i Storbritannien, så derfor har hun fået adgang til et britisk pas og kan derfor spille på Storbrittaniens OL-landshold ved OL 2012 i London.

Sarah Hargreaves læser til social- og sundhedsassistent.

Kilder 
Sarah Hargreaves – Divisionsforeningen Håndbold

Håndboldspillere fra Danmark
Håndboldspillere fra Storbritannien
Håndboldspillere fra Slagelse FH
Georg Mischon

Georg Mischon (født 28. juli 1907) var en schweizisk håndboldspiller som deltog under Sommer-OL 1936.

Han var en del af det schweiziske håndboldlandshold, som vandt en bronzemedalje. Han spillede i fire kampe.

Eksterne henvisninger 
 Profil på databaseolympics.com 
 Profil på sportsreference.com  

Håndboldspillere fra Schweiz
Olympiske bronzemedaljevindere fra Schweiz
Deltagere for Schweiz ved sommer-OL 1936
Olympiske håndboldspillere fra Schweiz
Olympiske medaljevindere i håndbold
Håndboldspillere ved sommer-OL 1936
Medaljevindere fra Schweiz ved sommer-OL 1936
Willy Schäfer (håndboldspiller)

Willy Schäfer (30. april 1913 – 16. oktober 1980) var en schweizisk håndboldspiller som deltog under Sommer-OL 1936.

Han var en del af det schweiziske håndboldlandshold, som vandt en bronzemedalje. Han spillede i en kamp.

Eksterne henvisninger 
 Profil på databaseolympics.com 

Håndboldspillere fra Schweiz
Olympiske bronzemedaljevindere fra Schweiz
Deltagere for Schweiz ved sommer-OL 1936
Olympiske håndboldspillere fra Schweiz
Olympiske medaljevindere i håndbold
Håndboldspillere ved sommer-OL 1936
Medaljevindere fra Schweiz ved sommer-OL 1936
Zeloter

Zeloter var en politisk bevægelse i det 1. århundrede e.Kr.. (Perioden kaldes andet tempel i jødedommen). Zeloterne forsøgte at ophidse folket i Iudaeaprovinsen til at gøre oprør mod det romerske imperium og kaste romerne ud af Det hellige land ved våbenmagt især under det store jødiske oprør (66-70 e.Kr.). Josefus skriver, at de er en af de "fire sekter".

Etymologi 
Udtrykket ”Zelot”er på hebraisk kanai (קנאי, der ofte anvendes i flertalsform, קנאים (kana'im)), er de, der er nidkære på vegne af Gud. Udtrykket stammer fra græsk ζηλωτής (Zelotes), "emulator, nidkær beundrer eller tilhænger".

Notes 

Politiske bevægelser
Jødisk historie
Janni Bach

Janni Bach (født Nicolajsen 28. april 1966 i København) er en tidligere dansk/australsk håndboldspiller som spillede på Australiens OL-landshold ved OL 2000 i Sydney.

Bach har spillet for Roar Roskilde inden hun flyttede til Australien.

Kilder 

 

Håndboldspillere fra Danmark
Håndboldspillere fra Australien
Håndboldspillere fra Roskilde Håndbold
Personer fra København
Werner Scheurmann

Werner Scheurmann (født 27. september 1909) var en schweizisk håndboldspiller som deltog under Sommer-OL 1936.

Han var en del af det schweiziske håndboldlandshold, som vandt en bronzemedalje. Han spillede i en kamp.

Eksterne henvisninger 
 Profil på databaseolympics.com 
 http://www.sports-reference.com/olympics/athletes/sc/werner-scheuermann-1.html

Håndboldspillere fra Schweiz
Olympiske bronzemedaljevindere fra Schweiz
Deltagere for Schweiz ved sommer-OL 1936
Olympiske håndboldspillere fra Schweiz
Olympiske medaljevindere i håndbold
Håndboldspillere ved sommer-OL 1936
Medaljevindere fra Schweiz ved sommer-OL 1936
Rina Bjarnason

Rina Bjarnason (født Eghøje 31. maj 1964 i København) er en tidligere dansk/australsk håndboldspiller som spillede på Australiens OL-landshold ved OL 2000 i Sydney. Hun har spillet for Slagelse inden hun i 1992 flyttede til Melbourne i Australien.

Eksterne henvisninger 
 

Håndboldspillere fra Danmark
Håndboldspillere fra Australien
Håndboldspillere fra Slagelse FH
Personer fra København
Peter Bach

Peter Bach (født 14. april 1966 på Frederiksberg) er en tidligere dansk/australsk håndboldspiller som spillede på Australiens OL-landshold ved OL 2000 i Sydney. Han har spillet for Roar Roskilde inden han i flyttede til Australien.

Eksterne henvisninger 
 

Håndboldspillere fra Danmark
Håndboldspillere fra Australien
Håndboldspillere fra Roskilde Håndbold
Personer fra Frederiksberg
Dagfinn Næss

Dagfinn Arthur Næss (8. januar 1934 – 5. juli 2008) var en norsk bokser.

Han blev født i Bergen. Han deltog i ni individuelle nationale mesterskaber mellem 1953 og 1966, hvor han repræsenterede klubben Bergen-Sparta. Hans vægtklasser var letvægt og letsværvægt. Han deltog under Sommer-OL 1960 hvor han kom på en 9.-plads. Han var æresmedlem af Norges bokseforbund.

Han døde i 2008.

Kilder 

Boksere fra Norge
Personer fra Bergen
Olympiske boksere fra Norge
Boksere ved sommer-OL 1960
Alf Pedersen

Alf Pedersen (20. januar 1904 – 3. marts 1925) var en norsk bokser som deltog under Sommer-OL 1924.

I 1924 blev han elimineret i første runde, i vægtklassen wweltervægt efter at han tabte kampen mod Jan Cornelisse. Han deltog i Norgesmesterskaberne to gange i 1921 og 22, hvor han vandt en guldmedalje i vægtklassen letvægt, samt en sølvmedalje i vægtklassen fjervægt.

Eksterne henvisninger 
 Part 5 the boxing tournament  
 

Boksere fra Norge
Olympiske boksere fra Norge
Dysmorfofobi

Dysmorfofobi, også kaldet BDD (Body dysmorphic disorder), er en psykisk lidelse, der indebærer en ekstrem optagethed af eget udseende og et forvrænget billede af, hvordan man ser ud. Mennesker med lidelsen vil ofte se dele af deres krop som grim, unormal eller deform, selvom andre mennesker ikke vil lægge mærke til dette.

Lidelsen kan indgå som led i andre lidelser som OCD (tvangstanker og -handlinger), spiseforstyrrelser mv. og kan være så invaliderende for den ramte, at lysten til at deltage i sociale sammenhænge helt kan forsvinde og man derfor kan udvikle socialangst og depression.

Mennesker med BDD har ofte et stort ønske om at ændre deres udseende ved brug af f.eks. plastikkirurgi eller forskellige former for medicin for på den måde at fjerne derformiteterne fra deres krop.

Som med andre ikke-psykotiske, psykiske lidelser, har kognitiv adfærdsterapi vist sig som en gavnlig behandling, evt. suppleret med SSRI-medicin.

Eksterne henvisninger 
 OCD-foreningens forum om BDD 
 Artikel om BDD fra Psykolognyt 
 Artikel om BDD fra Netpsych.dk 

Psykiske sygdomme
Ingvald Bjerke

Ingvald Johan Bjerke (13. marts 1907 – 1. januar 1990) var en norsk bokser som deltog under Sommer-OL 1928.

I 1928 blev han elimineret i første runde, i vægtklassen wweltervægt efter at han tabte kampen mod den kommende sølvmedalje vinder John Daley. Han deltog i Norgesmesterskabet i boksning 1929 i vægtklassen fjervægt hvor han vandt en sølvmedalje.

Eksterne henvisninger 
 Part 3 the boxing tournament 
 

Boksere fra Norge
Olympiske boksere fra Norge
Olav Nilsen

Olav Nilsen (5. april 1902 i Oslo – 25. april 1944 i Oslo) var en norsk amatørbokser som deltog under Sommer-OL 1928.

Han blev født og døde i Oslo, og repræsenterede sportsklubben SK av 1909. Han kom på en 9.-plads i vægtklassen fluevægt i Boksning under Sommer-OL 1928. Han deltog i Norgesmesterskabet i boksning 1929 hvor han vandt en guldmedalje i vægtklassen bantamvægt.

Kilder 

Boksere fra Norge
Personer fra Oslo
Olympiske boksere fra Norge
Haakon Lind

Haakon Fredrik Lind (11. august 1906 på Kampen i Oslo – 28. juni 1955 i Oslo) var en norsk bokser. Han ble født og voksede op på Kampen i Oslo.

Lind kom med i Sportsklubben '09 som 13-årig. Han blev Oslo-mester i fjervægt i 1925 og AIF-mester samme år. Han blev norgesmester i vægtklassen letvægt i 1928 med Kongepokalen, og deltog i OL i Amsterdam i 1928.

Lind blev proffbokser i 1929 og senere træner for Sportsklubben 1909. Han var i 1944 træner for det norske rigspoliti i Sverige. Han fortsatte som lærer ved Statens gymnastikkskoles Militære linje i Oslo i 1945. I 1949 var han træner for Tysklandsbrigaden. Han blev sekundant for den norske boksetrop i Helsingfors i 1952. Han var med at stifte Torshov arbeidersamfunn.

Haakon var en aktiv forkæmper for boksesporten og skrev en række artikler i aviser og pressen. Han boksede hundredvis af boksekampe, for at tjene penge til velgørenhedsorgansationer.

Eksterne henvisninger 
 

Boksere fra Norge
Personer fra Oslo
Olympiske boksere fra Norge